
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 615 

8 Αυγούστου 1994 


ΠΕΡΙΕΧ ΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Διαδικασία χορήγησης αφορολόγητου οινοπνεύματος 
σύμφωνα με το εδάφιο ζ' της παραγράφου 3 του άρ¬ 
θρου 15 του Κ.Ν. Φ.Ο., που προστέθηκε με την πα¬ 
ράγραφο 2 του άρθρου 5 του Ν.1884/90, όπως τρο¬ 
ποποιήθηκε και ισχύει σήμερα. 1 

Καθορισμός ανωτάτων ορίων υπερωριακής απασχόλη¬ 
σης των εργαζομένων στις Βιομηχανικές, Βιοτεχνι¬ 
κές επιχειρήσεις, εκμεταλλεύσεις και εργασίες για 

το Β' ημερολογιακό εξάμηνο 1994. 2 

Έγκριση καταβολής δαπανών μισθωμάτων σε συνδικα¬ 
λιστικές οργανώσεις. 3 

Έγκριση Π.Μ.Σ. στην επιστημονική περιοχή της Φιλο¬ 
σοφίας και Ιστορίας των Επιστημών και Τεχνολογίας 

του Ε.Μ.Π. 4 

Διεθνής Πλειοδοτικός Διαγωνισμός για την παραχώ¬ 
ρηση αδειών λειτουργίας Καζίνων. 5 

Αναστολή χορήγησης ειδικού σήματος λειτουργίας για 
Ενοικιαζόμενα Επιπλωμένα Δωμάτια και Ενοικιαζό¬ 
μενα Επιπλ/να Διαμερίσματα. 6 

Συμπλήρωση για ρύθμιση της οικονομικής επιβάρυν¬ 
σης μετατροπής κοινοχρήστων ή βοηθητικών χώρων 

τουριστικών καταλυμμάτων. 7 

Συμπλήρωση απόφασης Καθορισμού Παραβόλων υπέρ 
ΕΟΤ για την θεώρηση τιμών (τιμοκαταλόγων) τουρι¬ 
στικών καταλυμάτων....!. 8 

Τροποποίηση της απόφασης συγκρότησης του τμήμα¬ 
τος Κατασκευών του Συμβουλίου Δημοσίων Έρ¬ 
γων . 9 

Τροποποίηση της συστατικής πράξης του Νομικού 
Προσώπου του Δήμου Σερρών «1η Σχολική Επι¬ 
τροπή των συστεγαζομένων σχολικών μονάδων 1 ου 
Γυμνασίου -1 ου Λυκείου».10 


ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην οικ. 68308/1325/18.7.94 

απόφαση του Υπουργού ΠΕΧΩΔΕ.11 

Διόρθωση σφάλματος στην απόφαση Νομάρχη Σάμου 
«Συγκρότηση Διοικητικής Επιτροπής Στρατιωτικών 
Επιτάξεων έτους 1994».12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 384/218/ Ε.Φ .Κ. (1) 

Διαδικασία χορήγησης αφορολόγητου οινοπνεύματος 
σύμφωνα με το εδάφιο ζ' της παραγράφου 3 του άρ¬ 
θρου 15 του Κ.Ν. Φ.Ο., που προστέθηκε με την παρά¬ 
γραφο 2 του άρθρου 5 του Ν.1884/90, όπως τροπο¬ 
ποιήθηκε και ισχύει σήμερα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 55 του Ν.2127/1993 «Αρ¬ 
μόδια Αρχή για την εφαρμογή των διατάξεων του παρό¬ 
ντος νόμου είναι η Γ ενική Διεύθυνση Τελωνείων». 

β. Τις διατάξεις του Κώδικα Νόμων Φορολογίας Οινο¬ 
πνεύματος (Κ.Ν.Φ.Ο.) άρθρο 15 παρ. 3 εδάφιο ζ' όπως 
έχουν τροποποιηθεί, συμπληρωθεί και ισχύουν σήμερα. 

γ. Τις διατάξεις του άρθρου 5 παρ. 2 περιπτ. ζ' του 
Ν.1884/90 «Τροποποίηση διατάξεων του Κώδικα Νόμων 
«περί φορολογίας οινοπνεύματος (Β.Δ. 14.2.1939, ΦΕΚ 
77/18.2.1939) και άλλες διατάξεις». 

δ. Τις διατάξεις του άρθρου 30 παρ. 4 περιπτ. ζ' του 
Ν.1954/ 24.6.1991 (ΦΕΚ 97/91) «Ρύθμιση θεμάτων του 
Κώδικα Νόμων» «περί φορολογίας οινοπνεύματος (Β.Δ. 
14.2.1939, ΦΕΚ 77/18.2.1939). 

ε. ΤηνΔ.741/522/21.5.1993 Α.Υ.Ο. «Διαδικασία χορή¬ 
γησης αφορολογήτου οινοπνεύματος σύμφωνα με το εδά¬ 
φιο ζ' της παραγράφου 3 του άρθρου 15 του Κ.Ν.Φ.Ο., 
που προστέθηκε με την παράγραφο 2 του άρθρου 5 του 
Ν.1884/90». 

στ. Τις διατάξεις του άρθρου 17 του Ν.2166/93 (ΦΕΚ 
137/Α). 

ζ. Τις γενικές διατάξεις του τελωνειακού Κώδικα, όπως 
έχουν τροποποιηθεί, συμπληρωθεί και ισχύουν σήμερα. 

η. Την αριθμ. 1026431/268/0006Α/2.3.1994 Κοινή 
Απόφαση του Πρωθυπουργού και του Υπουργού Οικ/κών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

θ. Το γεγονός ότι η απόφαση αυτή δεν συνεπάγεται δα¬ 
πάνη για τον προϋπολογισμό του Κράτους, δεδομένου ότι 
θεσπίζει διαδικασία εφαρμογής διατάξεων του Ν.2127/ 
1993, αποφασίζουμε: 

1.- Η διαδικασία η οποία θα ακολουθείται για την εφαρ¬ 
μογή των διατάξεων του εδαφίου ζ' της παραγράφου 3 του 
άρθρου 15 του Κ.Ν.Φ.Ο. όπως αυτή προστέθηκε με το 

άρθρο 5 παράγραφος 2 του Νόμου 1884/90, καθώς και 
του άρθρου 30 παρ. 4 περιπτ. ζ' του Ν. 1954/91 θα είναι 
ως εξής: 

2. - Από την 1 η Απριλίου έως και την 30η Μαΐου εκά- 
στου έτους και μετά το τέλος της φορολογικής περιόδου 
(1η Απριλίου του προηγούμενου έτους έως και την 31η 
Μαρτίου, τρέχοντος έτους) οι δικαιούχοι, σύμφωνα με τις 
ανωτέρω διατάξεις, νομιμοποιούνται να παραλαμβάνουν 
με απαλλαγή από τις λοιπές, πλην του Φ.Π.Α., φορολογι¬ 
κές επιβαρύνσεις ποσοστό 2% σε χιλιόγραμμα ανύδρου 
οινοπνεύματος ή αλκοολούχου αποστάγματος, ως απώ¬ 
λεια «φύρα», όπως αυτό θα προκύπτει από τα τηρούμενα 
από τον ίδιο και την εποπτεύουσα Τελωνειακή Αρχή, στοι¬ 
χεία. 

Η εν λόγω απώλεια (φύρα) θα υπολογίζεται σε ποσοστό 
2% χιλ/μα άνυδρα επί της συνολικής ποσότητας του καθα¬ 
ρού οινοπνεύματος ή παντός είδους αλκοολούχου απο¬ 
στάγματος, που είχαν παραληφθεί προς χρήση κατά το 
προηγούμενο έτος, με εξαίρεση αυτό που εμφιαλώθηκε. 

3. - Το δικαιούχο πρόσωπο, όπως ορίζεται σύμφωνα με 
τις διατάξεις του εδαφίου ζ' της παραγράφου 3 του άρ¬ 
θρου 15 του Κ.Ν.Φ.Ο., θα προσκομίζει στο Τελωνείο στη 
χωρική δικαιοδοσία που ανήκει, τα κάτωθι: 

Α) Τα τηρούμενα υπ’ αυτού βιβλία και στοιχεία, καθώς 
επίσης και τα ακριβή αντίγραφα του ΕΔΕ6 που θα έχει 
εφοδιασθεί κατά την παραλαβή του οινοπνεύματος από το 
Τελωνείο. 

Β) Δήλωση στην οποία θα εμφαίνονται τα πλήρη στοι¬ 
χεία του προμηθευτή από τον οποίο θα παραλάβει το αφο¬ 
ρολόγητο οινόπνευμα ή το αλκοολούχο απόσταγμα, κα¬ 
θώς επίσης και το Τελωνείο στην αρμοδιότητα του οποίου 
αυτός ανήκει. 

4. - Το αρμόδιο Τελωνείο στη χωρική δικαιοδοσία του 
οποίου ανήκει ο δικαιούχος, μετά από λεπτομερή έλεγχο 
των βιβλίων, στοιχείων και λοιπών παραστατικών εγγρά¬ 
φων, θα εκδίδει απόφαση, βάσει της οποίας το τελωνείο 
στην αρμοδιότητα του οποίου ανήκει ο προμηθευτής, θα 
παραδίδει στο δικαιούχο την ποσότητα σε χ/μα άνυδρου 
οινοπνεύματος απαλλαγμένη από κάθε φόρο και δικαίωμα 
υπέρ του Δημοσίου, πλην του Φ.Π.Α. 

Η εν λόγω ποσότητα θα υπολογίζεται σύμφωνα με τα 
οριζόμενα στην παράγραφο 1 και θα παραλαμβάνεται 
εντός της καθοριζόμενης διμήνου προθεσμίας από 1η 
Απριλίου μέχρι και 30η Μαΐου εκάστου έτους. 

5. - Η Τελωνειακή Αρχή, στην αρμοδιότητα της οποίας 
ανήκει ο προμηθευτής του οινοπνεύματος με βάση την 
απόφαση αυτή, θα εκδίδει ΕΔΕ6, επί του οποίου θα βε¬ 
βαιώνεται ο αναλογών Φ.Π.Α. και παράλληλα, θα γίνεται 
σχετική πράξη ατελείας για το ποσό του Ειδκού Φόρου 
Κατανάλωσης και των λοιπών επιβαρύνσεων. 

Η απόφαση αυτή θα εξοφλείται και θα επισυνάπτεται 
στο ανωτέρω τελωνειακό παραστατικό. 

6. - Η μεταφορά του αφορολόγητου οινοπνεύματος θα 
πραγματοποιείται από τον τόπο παραλαβής μέχρι τον τόπο 
προορισμού, με την έκδοση άδειας μεταφοράς (Κωδικός 
αριθμ. Τ 0601). 

7. - Στις περιπτώσεις παραλαβής αιθυλικής αλκοόλης 
με 3μηνο αναστολή του Ειδικού Φόρου Κατανάλωσης θα 
πρέπει να ελέγχονται προ της εφαρμογής των ανωτέρω 
και της έκδοσης απόφασης παραλαβής οινοπνεύματος, οι 
κατατεθείσες εγγυητικές επιστολές Τραπέζης. 

•·. 8.- Όταν η αιθυλική αλκοόλη, που έχει παραληφθεί 


στην πιο πάνω φορολογική περίοδο, βάσει της οποίας θα 
υπολογισθεί το ποσοστό της απώλειας (φύρας) 2% έχει 
μετουσιωθεί για την παρασκευή ούζου, με τις προβλεπό- 
μενες ύλες, ο υπολογισμός του 2% της απώλειας (φύρας) 
θα γίνεται για την παραλαβή αιθυλικής αλκοόλης όμοια με- 
τουσιωμένης, προκειμένου να διασφαλισθούν τα συμφέ¬ 
ροντα του Δημοσίου. 

9.- Η απόφασή μας αυτή ισχύει από της δημοσιεύ- 
σεως. 

Από την ίδια ημερομηνία παύει να ισχύει η αριθμ. Δ.741 / 
522/21.5.1993 Α.Υ.Ο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1994 

ΟΥΦΥΠΟΥΡΓΟΣ 

ΔΗΜ. ΓΕΩΡΓΑΚΟΠΟΥΛΟΣ 
-♦- 

Αριθ. οικ. 2781 (2) 

Καθορισμός ανωτάτων ορίων υπερωριακής απασχόλησης 

των εργαζομένων στις Βιομηχανικές, Βιοτεχνικές επι¬ 
χειρήσεις, εκμεταλλεύσεις και εργασίες για το Β' ημε¬ 
ρολογιακό εξάμηνο 1994. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ, 1 του άρθρου 1 του Ν.Δ. 515/ 
70 «περί χρονικών ορίων εργασίας μισθωτών». 

2. Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας». 

3. Τις διατάξεις του άρθρου 16 του Ν. 1558/85 «Κυβέρ¬ 
νηση και Κυβερνητικά Όργανα». 

4. Την υπ’ αριθ. 370/20.7.94 γνωμοδότηση του τμήμα¬ 
τος διακοπών του Νομικού Συμβουλίου του Κράτους. 

5. Την από 27-7-94 γνωμοδότηση του Ανωτάτου Συμ¬ 
βουλίου Εργασίας. 

6. Το άρθρο 27 του Ν. 2081/92 «Ρύθμιση του θεσμού 
των Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών, και λοιπών επαγ¬ 
γελμάτων και άλλες διατάξεις», αποφασίζουμε: 

Καθορίζουμε τα ανώτατα όρια υπερωριακής απασχόλη¬ 
σης των εργαζομένων στις Βιομηχανικές, Βιοτεχνικές επι¬ 
χειρήσεις, εκμεταλλεύσεις και εργασίες (Δημοσίου και 
Ιδιωτικού Τομέα) για το Β' ημερολογιακό εξάμηνο 1994, 
ως εξής: 

1. Των ναυπηγικών βιομηχανιών και βιοτεχνιών, των συ¬ 
νεργείων επισκευής αυτοκινήτων ΟΑΣ (για το ειδικευμένο 
τεχνικό προσωπικό αυτών) των τεχνικών έργων οδοποιίας, 
εγγειοβελτιωτικών, αρδευτικών αποστραγγιστικών, 
υδροηλεκτρικών τουριστικών, λιμενικών και λοιπών έρ¬ 
γων, των υπηρεσιών λειτουργίας συντήρησης και επι¬ 
σκευής του μηχανικού εξοπλισμού του Υπουργείου Εσω¬ 
τερικών καί Νομαρχιακών Ταμείων,των εκτελουμένων 
από τις Υπηρεσίες του Υπουργείου Γεωργίας έργων και 
εργασιών, των Ναυστάθμων και των εν γένει εργοστασίων, 
εργοταξίων και συνεργείων των Ενόπλων Δυνάμεων, του 
Οργανισμού Λιμένα Θεσσαλονίκης και της Δημόσιας Επι¬ 
χείρησης Ηλεκτρισμού (ΔΕΗ), ως ανώτατο όριο τις είκοσι 
(20) ώρες. 

2. Των λοιπών εκτός από τις αναφερόμενες στην προη- 

γούμενη παράγραφο επιχειρήσεων, εκμεταλλεύσεων και 
εργασιών σε όλη τη χώρα, ως ανώτατο όριο τις δεκαπέντε 
(15) ώρες. 

3. Για τις επιχειρήσεις που λειτουργούν όλο το 24ωρο 
με εναλλασσόμενες ομάδες σε περιπτώσεις έκτακτης 
ασθένειας ή αυθαίρετης απουσίας εργαζομένου κάποιας 
ομάδας, μπορεί για την κάλυψη της θέσης του εργαζομέ¬ 
νου που απουσιάζει και για χρονικό διάστημα μέχρι πέντε 
(5) ημέρες στον ίδιο μήνα, να απασχοληθούν υπερωριακά 
μέχρι τέσσερις (4) ώρες την ημέρα και εντός των πλαισίων 
των παραγρ. 1 και 2 αντίστοιχα εργαζόμενοι της ίδιας ειδι¬ 
κότητας των άλλων ομάδων εργασίας με αναγγελία προς 
την αρμοδία υπηρεσία (Διεύθυνση Εργασίας) την επομένη 
ημέρα της απουσίας. 

4. Οι διατάξεις της απόφασης αυτής, δεν εφαρμόζονται 
στο προσωπικό των αρτοποιείων, των αυτοκινήτων, των 
επιχειρήσεων που δεν υπάγονται στις διατάξεις του Π.Δ/ 
τος της 27/6-4/4.7.1932 καθώς και επί των επιχειρή¬ 
σεων στις οποίες οι διατάξεις «περί οκταώρου» επεκτάθη- 
καν με τη μορφή αυτοτελών ρυθμίσεων χωρίς αναφορά 
στις διατάξεις του Π.Δ/τος της 27/6-4.7.1932. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού προϋπολογισμού. 

Η παρούσα να δημοσιευθεί στην Εφημερίδα της Κυβέρ¬ 
νησης. 

Αθήνα, 3 Αυγούστου 1994 

Ο ΥΠΟΥΡΓΟΣ 

I. ΣΚΟΥΛΑΡΙΚΗΣ 

- 4 - 

Αριθ. 50657 (3) 

Έγκριση καταβολής δαπανών μισθωμάτων σε συνδικαλι¬ 
στικές οργανώσεις. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. - Τις διατάξεις του Ν.1558/85 «Κυβέρνηση και Κυ¬ 
βερνητικά Όργανα». 

2. - Τις διατάξεις του άρθρου 1 παρ. 1 του Ν.2091/92 
«Οικονομική αυτοτέλεια των συνδικαλιστικών οργανώ¬ 
σεων και διατάξεις για το Δ.Σ. του ΟΕΕ», όπως αντικατα- 
στάθηκε από το άρθρο 5 παρ. 1 του Ν.2224/94. 

3. - Το αριθμ. 22/1.6.94 πρακτικό συνεδρίασης του 
Δ.Σ. του Ο.Ε.Ε. 

4. - Την εγγραφή πίστωσης στον ΚΑΕ 813 του προϋπο¬ 
λογισμού του Ο.Ε.Ε. για την προκαλούμενη δαπάνη (άρθρ. 
27 Ν.2981/92 και άρθρ. 29 Α.Ν.1558/85), αποφασί¬ 
ζουμε: 

Εγκρίνουμε σύμφωνα με τις διατάξεις του άρθρου 1 
παρ. 1 του Ν.2091 /92, όπως αντικαταστάθηκε από το άρ¬ 
θρο 5 παρ. 1 του Ν.2224/94, την καταβολή των μισθωμά¬ 
των στις παρακάτω συνδικαλιστικές οργανώσεις: 

1. - Εργατικό Κέντρο Καστοριάς, από 1.1.94 μέχρι 

16.3.94 σύνολο 126.666 δρχ. 

2. - Εργατικό Κέντρο Μεγάρων, από 1.1.94 μέχρι 

1.2.94 σύνολο 51.665 δρχ. 

3. - Ομοσπονδία Εργ/τών Κεραμικής και Συναφών 
Επαγγελμάτων Ελλάδος από 1.1.94 μέχρι 31.1.94 σύνολο 
30.000 δρχ. 

4. - Ομοσπονδία προσωπικού Ξένων Αεροπορικών Εται¬ 
ριών από 1.1.94 μέχρι 18.1.94 σύνολο 48.000 δρχ. 


5. - Ομοσπονδία Οικοδόμων και Ξυλουργών Ελλάδος ' 
από 1.1.94 μέχρι 31.1.94 σύνολο 32.000 δρχ. 

6. - Πανελλήνια Ομοσπονδία Εκτάκτων Δημοσίου από 

1.1.94 μέχρι 3.3.94 σύνολο 115.500 δρχ. 

Προϋπόθεση για την καταβολή των πιό πάνω ποσών 
αποτελεί η συνδρομή των προϋποθέσεων που τίθενται 
από την αριθμ. 50285/93 απόφαση του Υφυπουργού Ερ¬ 
γασίας. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβέρνησης. 

Αθήνα, 3 Αυγούστου 1994 

Ο ΥΠΟΥΡΓΟΣ 

I. ΣΚΟΥΛΑΡΙΚΗΣ 

-♦- 

Αριθ. Β7/221 (4) 

Έγκριση Π.Μ.Σ. στην επιστημονική περιοχή της Φιλοσο¬ 
φίας και Ιστορίας των Επιστημών και Τεχνολογίας του 

Ε.Μ.Π. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 .-Τις διατάξεις: 

α) Του άρθρου 11 παρ.2 του Ν.2083/1992 «Εκσυγχρο¬ 
νισμός της Ανωτάτης Εκπαίδευσης». 

β) Του άρθρου 29 του Ν. 1558/85, όπως αυτό τροποποι- 
ήθηκε με το άρθρο 27 του Ν.2081 /92 (Α'. 154). 

2.- Το γεγονός ότι από τις διατάξεις της απόφασης αυ¬ 
τής προκαλείται ετήσια δαπάνη 1.500.000 δρχ., εις βάρος 
του Κρατικού Προϋπολογισμού, η οποία θα καλυφθεί από 
τον Προϋπολογισμό του ΥΠΕΠΘ Φ120 και ΚΑΕ 2421 με 
αντίστοιχη αύξηση της χορήγησης του Ε.Μ.Π., αποφασί¬ 
ζουμε: 

Εγκρίνουμε από το ακαδημαϊκό έτος 1994-1995 τη 
λειτουργία διατμηματικού και διεπιστημονικού Π.Μ.Σ. που 
έχει ως αντικείμενο τη Φιλοσοφία και την Ιστορία των Επι¬ 
στημών και της Τεχνολογίας του Εθνικού Μ. Πολυτε¬ 
χνείου, το οποίο κατάρτισε Γενική Συνέλευση Ειδικής 
Σύνθεσης του παραπάνω τμήματος στη Συνεδρίασή της 
αρ. 10/10.6.1993 και ενέκρινε η Σύγκλητος Ειδικής Σύν¬ 
θεσης στις Συνεδριάσεις της αρ. 14/25.6.1993 και 15/ 
2.7.1993 και το οποίο έχει.ως εξής: 

Αρθρο 1 

Γ ενικές Διατάξεις 

Από το ακαδημαϊκό έτος 1994-1995 οργανώνεται και 
λειτουργεί στο Εθνικό Μετσόβιο Πολυτεχνείο διατμημα- 
τικό και διεπιστημονικό Πρόγραμμα Μεταπτυχιακών 
Σπουδών (Π.Μ.Σ.), η λειτουργία του οποίου διέπεται από 
τις διατάξεις της απόφασης αυτής και τις διατάξεις των 
άρθρων 10 έως και 12 του Ν.2083/1992. Το Π.Μ.Σ. αυτό 
είναι αποτέλεσμα της συνεργασίας του Τομέα Ανθρωπι¬ 
στικών και Κοινωνικών Επιστημών και Δικαίου (ΑΚΕΔ)του 
Γενικού Τμήματος μεΝ&λα τα τμήματα του Ε.Μ.Π. 

Αρθρο 2 

Αντικείμενο - Σκοπός 

Το Π.Μ.Σ. έχει ως αντικείμενο την Φιλοσοφία και την 
Ιστορία των Επιστημών και της Τεχνολογίας. 

Σκοπός του είναι: 1) η απονομή Διδακτορικού Διπλώμα- 

τος του οποίου οι κάτοχοι θα μπορούν να εργασθούν ως 
διδάσκοντες και ερευνητές σε ΑΕΙ, ΤΕΙ και Ερευνητικά 
Κέντρα, ως εκπαιδευτικοί με αυξημένα προσόντα, και ως 
στελέχη Δημοσίων και Ιδιωτικών Επιχειρήσεων και Οργα¬ 
νισμών και 2) η απονομή μεταπτυχιακού Διπλώματος Ειδί¬ 
κευσης του οποίου οι κάτοχοι θα είναι κατάλληλοι να ερ¬ 
γαστούν ως εκπαιδευτικοί με αυξημένα προσόντα και ως 
στελέχη Δημοσίων και Ιδιωτικών Επιχειρήσεων και Οργα¬ 
νισμών. 

Άρθρο 3 

Μεταπτυχιακοί Τίτλοι 

Το Π.Μ.Σ. του τομέα ΑΚΕΔ απονέμει Διδακτορικό Δί¬ 
πλωμα (Δ.Δ.) και Μεταπτυχιακό Δίπλωμα Ειδίκευσης στην 
περιοχή της Φιλοσοφίας και Ιστορίας των Επιστημών και 
της Τεχνολογίας. 

Άρθρο 4 

Κατηγορίες Πτυχιούχων 

Στο Π.Μ.Σ. του Τομέα ΑΚΕΔ γίνονται δεκτοί πτυχιούχοι 
όλων των τμημάτων των ΑΕΙ της ημεδαπής ή της αλλοδα¬ 
πής. 

Άρθρο 5 
Χρονική Διάρκεια 

Η χρονική διάρκεια των κατ’ άρθρον Α3 τίτλων ορίζεται 
για το Δ.Δ. σε 6 εξάμηνα η ελάχιστη και 12 εξάμηνα η μέγι- 
στη, και για το Μ.Δ.Ε. σε 4 εξάμηνα η ελάχιστη και σε 7 
εξάμηνα η μέγιστη. . 

Άρθρο 6 

Πρόγραμμα Μαθημάτων 
α) Κατάλογος Μαθημάτων Μ.Δ.Ε. 

Α' Μεθοδολογία: 

1.- θεωρίες Επιστημονικής Μεθόδου από τον Κουζάνο 
ως τον ΡΕΙΠΟΕ. 

Β' Φιλοσοφία: 

1. - Αρχαία Ελληνική και Μεσαιωνική Γνωσιολογία 

2. - Νεότερη και Σύγχρονη Φιλοσοφία 

3. - Σύγχρονη Φιλοσοφία των Επιστημών 

Γ' Ιστορία 

1Αρχαία και Μεσαιωνική Επιστήμη 

2. - Η Επιστημονική Επανάσταση του 16ου και 17ου αι¬ 
ώνα 

3. - Η Επιστήμη του 19ου και των αρχών του 20ού αιώνα 
Δ' Σεμινάρια Φιλοσοφίας και Ιστορίας Τεχνολογίας 

Κύκλος ειδικών σεμιναρίων που διδάσκονται από μέλη 
ΔΕΠ όλων των τμημάτων του Ε.Μ.Π. 

Ε' Ειδικά θέματα 

Εξαμηνιαία Σεμινάρια και Ετήσια Σειρά Διαλέξεων 
β) Οι εβδομαδιαίες ώρες διδασκαλίας (αντίστοιχες δι¬ 
δακτικές μονάδες) σε όλα τα μαθήματα είναι τρεις (3). Τα 
μαθήματα των κατηγοριών Α, Β, και Γ, χαρακτηρίζονται ως 
«βασικά». 

γ) Για την απόκτηση Μ.Δ.Ε. απαιτούνται: 

1) Παρακολούθηση και επιτυχής εξέταση σε όλα τα βα¬ 
σικά μαθήματα και σε τουλάχιστον δύο σεμινάρια ειδικών 
θεμάτων. Η κλίμακα της βαθμολογίας σε κάθε μάθημα εί¬ 
ναι οι βαθμοί Α, Β, Γ, Δ, όπου το Α είναι ο μεγαλύτερος 


βαθμός και το Δ αντιστοιχεί σε αποτυχία. Σε δύο το πολύ 
μαθήματα επιτρέπεται ο βαθμός να είναι Γ. 

Σοβαρό στοιχείο της εκπαίδευσης των σπουδαστών θε¬ 
ωρείται η υποχρεωτική εκπόνηση 4 εργασιών μαθήματος, 
για τις οποίες απαιτείται άμεση επαφή με τις σχετικές επι¬ 
στημονικές πηγές και επιστημονακή στήριξη από τους δι¬ 
δάσκοντες. 

Αυτές οι εργασίες θα παρουσιάζονται σε σεμινάριο και 
θα αποτελούν πρόσθετο εκπαιδευτικό στοιχείο για το σύ¬ 
νολο των σπουδαστών. 

2) Μεταπτυχιακή εργασία διπλώματος ύστερα από ετή¬ 
σια επεξεργασία. 

δ) Γ ια την απόκτηση Δ.Δ. απαιτούνται: 

1) Απόκτηση του Μ.Δ.Ε. του Π.Μ.Σ. του Τομέα ΑΚΕΔ ή 
ισοτίμου τίτλου. 

2) Επιτυχής παρουσίαση εκ μέρους των υποψηφίων 
διάλεξη συνθετικού χαρακτήρα σε θέμα κατεύθυνσης της 
διδακτορικής τους διατριβής. Η διάλεξη πρέπει να γίνει το 
αργότερο κατά τη διάρκεια του εβδόμου εξαμήνου των 
σπουδών. 

3) Παρακολούθηση ειδικών σεμιναρίων σύμφωνα με την 
υπόδειξη της τριμελούς επιτροπής επίβλεψης της διδα¬ 
κτορικής διατριβής των υποψηφίων. 

4) Συγγραφή διδακτορικής διατριβής σύμφωνα με τα 
οριζόμενα στο άρθρο 12 του Ν. 2083/92. 

Άρθρο 7 

Αριθμός εισακτέων 

Ορίζεται κατ’ ανώτατο όριο σε οκτώ (8) κατ’ έτος για το 
Δ.Δ., και δεκαπέντε (15) κατ' έτος για το Μ.Δ.Ε. 

Άρθρο 8 
Προσωπικό 

α) Στον τομέα υπηρετούν 12 μέλη ΔΕΠ εκ των οποίων 
όλα όσα εργάζονται στα γνωστικά αντικείμενα του Προ¬ 
γράμματος Μεταπτυχιακών Σπουδών θα απασχολούνται 
και στο μεταπτυχιακό πρόγραμμα, στη βάση των εκάστοτε 
αναγκών. 

β) Επίσης θα συμμετέχουν και απασχολούνται και μέλη 
ΔΕΠ όλων των Τμημάτων του Ε.Μ.Π. τα οποία εργάζονται 
στα γνωστικά αντικείμενα του Π.Μ.Σ. 

Άρθρο 9 

Υλικοτεχνική υποδομή 

Η υπάρχουσα υλικοτεχνική υποδομή που θα χρησιμο¬ 
ποιηθεί στο Π.Μ.Σ. είναι: 
α) Δύο αίθουσες διδασκαλίας 
β) Το υπολογιστικό κέντρο του τομέα ΑΚΕΔ 
γ) Οι ερευνητικές βιβλιοθήκες των δύο Σπουδαστηρίων 
του Τομέα ΑΚΕΔ καθώς και οι ερευνητικές βιβλιοθήκες 
των Τομέων Μαθηματικών και Φυσικής, και η υπό διαμόρ¬ 
φωση ιστορική βαβλιοθήκη του Ε.Μ.Π. 

δ) Στο μέλλον θα απαιτηθεί διαμόρφωση και εξοπλισμός 
των αιθουσών διδασκαλίας με εποπτικά μέσα, η επέκταση 
του υπολογιστικού εξοπλισμού του Τομέα, καθώς και 
εμπλουτισμός της βιβλιοθήκης με νέα βιβλία και περιο¬ 
δικά. 

Άρθρο 10 

Διάρκεια λειτουργίας 

Το Π.Μ.Σ. θα λειτουργήσει για δέκα (10) έτη. 

Αρθρο 11 

Κόστος λειτουργίας 

α) Νέα υλικοτεχνική υποδομή (διαμόρφωση χώρων δι¬ 
δασκαλίας και εξοπλισμός τους, επέκταση υπολογιστικού 
κέντρου, αύξηση προϋπολογισμού βιβλιοθήκης, αγορά 
αρχείων μικροφίλμ και μικροφίς, Οϋ-ΒΟΜ, εοίίννετβ 
κ.λπ.). 

Ανά έτος σπουδών: 2.000.000 δρχ. 

Συνολικό κόστος νέας υλικοτεχνικής υποδομής: 
(ΙΟέτη) 20.000.000 δρχ. 
β) Πηγές χρηματοδότησης 
ι) Από τον κρατικό προϋπολογισμό 
(ΥΠΕΠΘ) 1.500.000 χ 10 έτη 15.000.000 δρχ. 

ιι) Από τον Ειδικό Λογαριασμό 

Έρευνας του ΕΜΠ 5.000.000 δρχ. 

Σύνολο (10 έτη) 20.000.000 δρχ. 

Αρθρο 12 

Μεταβατικές διατάξεις 

Μέχρι να εκδοθεί ο κανονισμός του Π.Μ.Σ. του Τομέα, 
κάθε θέμα κανονισμού Π.Μ.Σ., το οποίο δεν προβλέπεται 
από την νομοθεσία, θα ρυθμίζεται από την Γ.Σ. του Τομέα 
μετά από εισήγηση της συντονιστικής επιτροπής του 
Π.Μ.Σ. του Τομέα. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 25 Ιουλίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 

- +- 

Αριθ. 1364 (5) 

Διεθνής Πλειοδοτικός Διαγωνισμός για την παραχώρηση 
αδειών λειτουργίας Καζίνων. 

Ο ΥΠΟΥΡΓΟΣ ΤΟΥΡΙΣΜΟΥ 

1. Έχοντας υπόψη: 

α) Το Ν. 1835/10.3.1989 (ΦΕΚ 76Α) «Σύσταση Υπουρ¬ 
γείου Τουρισμού και ρύθμιση θεμάτων Δημόσιας Διοίκη¬ 
σης». 

β) Το Π.Δ. 459/12.11.1993 (ΦΕΚ 139Α) «Ανασύσταση 
του Υπουργείου Τουρισμού και καθορισμός των αρμοδιο¬ 
τήτων του». 

γ) Το Ν. 2160/1993 (ΦΕΚ 118/93) «Ρύθμιση για τον 
Τουρισμό και άλλες διατάξεις». 

δ) Το Ν. 2206/1994 (ΦΕΚ 62/1994) «Ίδρυση, Οργά¬ 
νωση, Λειτουργία, Έλεγχος Καζίνων και άλλες διατά¬ 
ξεις». 

ε) Το άρθρο 29Α του Ν. 1558/85 όπως συμπληρώθηκε 
με το άρθρο του Ν. 2081 /1992. 

στ) Το άρθρο 57 του Ν. 2224/94 (ΦΕΚ 112Α) «Ρύθμιση 
θεμάτων εργασίας, συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης 
Υπουργείου Εργασίας των εποπτευομένων από αυτό νο¬ 
μικών προσώπων και άλλες διατάξεις», 
ζ) Την Υ.Α. 920/1994 (ΦΕΚ 422Β). 
η) Το Π.Δ. 201/94 (ΦΕΚ 128/Α/94). 
θ) Την Κ.Υ.Α. 1363/8.8.1994. 
ι) Την ανάγκη διεξαγωγής της διαδικασίας που προβλέ¬ 
πει το άρθρο 1 παρ. 7 και 14 του Ν. 2206/1994 για την 
επιλογή των επενδυτών στους οποίους θα χορηγηθούν οι 
άδειες λειτουργίας καζίνου, 
ια) Το γεγονός ότι από τις διατάξεις της απόφασης αυτής 


δεν προκαλείται δαπάνη εις βάρος του Κρατικού Προυπο 
λογισμού, αποφασίζουμε: 

2. Προκηρύσσουμε διεθνή πλειοδοτικό διαγωνισμό για 
την ανάπτυξη της θαλάσσιας και της χερσαίας περιοχής 
που ορίζονται στην παρακάτω αναφερομένη κοινή Υπουρ¬ 
γική απόφαση προκειμένου να αναπτυχθούν σε αυτήν οι 
αναφερόμενες εγκαταστάσεις και έργα στην υπ’ αριθ. 

1363/8.8.1994 κοινή υπουργική απόφαση των Υπουργών 
Τουρισμού και Περιβάλλοντος, Χωροταξίας και Δημοσίων 
Έργων, στα πλαίσια της διεξαγωγής του διαγωνισμού για 
την παραχώρηση των αδειών λειτουργίας καζίνων. 

Η παραχώρηση συνολικά δεν θα υπερβαίνει τη χρονική 
διάρκεια των 30 ετών μετά το πέρας της οποίας το σύνολο 
των εγκαταστάσεων της χερσαίας και της θαλάσσσιας ζώ¬ 
νης αποδίδονται εις το Ελληνικό Δημόσιο εκπροσωπού¬ 
μενο από τον Υπουργό Τουρισμού. 

3. Επιτροπή διεξαγωγής του διαγωνισμού. 

Ο διαγωνισμός θα διενεργηθεί από την επιτροπή διεξα¬ 
γωγής του διαγωνισμού του άρθρου 1 παρ. 7 και 8 του Ν. 
2206/1994 όπως τροποποιήθηκε, σε συνδυασμό με τις 
διατάξεις του άρθρου 57 του Ν. 2224/1994 και τα άρθρα 
30 επ. του Ν. 2160/1993. 

4. Η διαδικασία υποβολής των προσφορών, η διαδικασία 
επιλογής των υποψηφίων, οι όροι και οι προϋποθέσεις συμ¬ 
μετοχής στο διαγωνισμό, το περιεχόμενο των προσφορών και 
τα κριτήρια αξιολόγησης των υποψηφίων θα ρυθμίζονται από 
την υπ’ αριθ. 920/1994 ΦΕΚ 422Β απόφαση του Υπουργού 
Τουρισμού σε συνδυασμό μέ την παρούσα Προκήρυξη τον Ν. 
2206/94 και το Ν. 2160/1993 άρθ., 30 επ. 

5. Η πρόταση θα πρέπει να περιλαμβάνει επιπλέον όσων 
αναφέρονται εις την υπ’ αριθ. 920/94 και τα ακόλουθα: 

α) Αντάλαγμα για την παραχώρηση εκμετάλλευσης της 
μαρίνας σύμφωνα με τους όρους του άρθρου 30επ. του Ν. 
2160/1993. 

β) Παραχώρηση κατά πλήρη κυριότητα, νομή και κατοχή 
στο Ελληνικό Δημόσιο εκπροσωπούμενο από τον Υπουργό 
Τουρισμού και στη διοίκηση και διαχείριση του Υπουργείου 
Τουρισμού και στη διαχείριση του Υπουργείου Τουρισμού, 
του συνεδριακού κέντρου πλήρως εξοπλισμένου και έτοιμου 
προς λειτουργία των θέσεων στάθμευσης που αναλογούν. 

γ) Χρονοδιάγραμμα εκτέλεσης και παράδοσης σε λει¬ 
τουργία του συνόλου των έργων και κάθε κτιριακού συ¬ 
γκροτήματος ξεχωριστά. 

δ) Ετήσιο μίσθωμα για την οικοπεδική έκταση που πα- 
ραχωρείται για την εγκατάσταση των δραστηριοτήτων που 
αναφέρονται παραπάνω. 

ε) Ανταποδοτικό τέλος υπέρ του Δήμου στην Διοικητική 
περιφέρεια του οποίου ευρίσκονται οι εγκαταστάσεις 
πέρα του προβλεπομένου από το Ν. 2206/94 επί των εσό¬ 
δων του καζίνο. 

6. Η Επιτροπή διεξαγωγής έχει την ευχέρεια να αποδε¬ 

χθεί πρόταση για την εκμετάλλευση της μαρίνας και των 
κτιρίων που συνδέονται λειτουργικά με αυτήν από μέλος 
Κοινοπραξίας και όχι από την Κοινοπραξία, μετά την ολοκ- 
κλήρωση του συνόλου των έργων, σύμφωνα με το χρονο¬ 
διάγραμμα. Εις την περίπτωση αυτή θα αξιολογηθούν οι 
προσφερόμενες πρόσθετες εγγυήσεις και η συνδρομή 
όλων των προϋποθέσεων τυπικών και ουσιαστικών που 
ορίζει ο νόμος στο μέλος της Κοινοπραξίας. ' 

Η ευθύνη των μελών της κοινοπραξίας για την εμπρόθε- 1 

σμη και σύμφωνα με την πρόταση που θα επιλεγεί εκτέ¬ 
λεση του συνόλου των έργων παραμένει κοινή και εις ολό¬ 
κληρον για τα μέλη της Κοινοπραξίας και δε μεταβάλλεται 
από την ευχέρεια που παρέχεται με τη διάταξη αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 1994 

Ο ΥΠΟΥΡΓΟΣ 

ΔΙΟΝ. ΛΙΒΑΝΟΣ 
-♦- 

Αριθ. 532416 (6) 

Αναστολή χορήγησης ειδικού σήματος λειτουργίας για 
Ενοικιαζόμενα Επιπλωμένα Δωμάτια και Ενοικιαζόμενα 
Επιπλ/να Διαμερίσματα. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις του άρθρ. 2του Α.Ν. 1565/50 όπως κυ¬ 
ρώθηκε με τον Ν. 1624/51. 

β. Τις διατάξεις του Π.Δ. 459/93 περί επανασύστασης 
Υπουργείου Τουρισμού. 

γ. Τις διατάξεις του άρθρ. 1 παρ. 6 του Ν. 2160/93 
«περί ρυθμίσεων για τον Τουρισμό και άλλες διατάξεις». 

δ. Τις διατάξεις του Π.Δ. της 20.1.88 (ΦΕΚ 61/Δ/88) 
Τροποποίηση του από 6.10.1978 Π.Δ. «περί καθορισμού 
των όρων και περιορισμών δομήσεως των γηπέδων των 
κειμένων εκτός των ρυμοτ μικών σχεδίων και εκτός των 
ορίων των νομίμως υφισταμένων προ του έτους 1923 οικι¬ 
σμών. 

ε. Την απόφαση του Υφυπουργού Εθνικής Οικονομίας 
αριθ. 2647/538866/ ειδ. 135/19.11.86 (ΦΕΚ 797/Β/86) 
«Μέτρα για την ελεγχόμενη τουριστική ανάπτυξη και την 
αναβάθμιση της τουριστικής προσφοράς της χώρας. Κα¬ 
θορισμός περιοχών ελέγχου τουριστικής ανάπτυξης». 

στ. Τις τεχνικές προδιαγραφές τουριστικών Εγκαταστά¬ 
σεων, που εγκρίθηκαν με την απόφαση Γ.Γ.ΕΟΤ αριθ. 
530992/28.9.87 (ΦΕΚ 557/Β/87). 

ζ. Τις διατάξεις των άρθρ. 5,11 και 26 του Π.Δ. 884/76 
(ΦΕΚ 325/Α/76) «περί Κανονισμού διαρθρώσεως υπηρε¬ 
σιών και καταστάσεως προσωπικού ΕΟΤ», όπως τροπο¬ 
ποιήθηκε και συμπληρώθηκε με την απόφαση των Υπουρ¬ 
γών Προεδρίας της Κυβέρνησης και Εθν. Οικονομίας 
αριθ. 670/541539/ειδ. 163/23.12.87 (ΦΕΚ 772/Β/87) 
και τις αποφάσεις Γ.Γ. ΕΟΤ αριθ. 516323/9.5.88 και 
527009/24.7.89 (ΦΕΚ 560/Β/89). 

η. Την ανάγκη ολοκληρωμένης παρέμβασης και επο- 
πτείας του ΕΟΤ στον τομέα των τουριστικών επενδύσεων 
με στόχο την ποιοτική αναβάθμιση της τουριστικής προ¬ 
σφοράς (από λειτουργική και αρχιτεκτονική σκοπιά) αλλά 
και την προστασία του φυσικού και δομημένου περιβάλλο¬ 
ντος στα πλαίσια της ισχύουσας πολεοδομικής και τουρι¬ 
στικής νομοθεσίας. 

θ. Το Ν. 2160/93 άρθρ. 2,3,4 περί Ειδικού Σήματος και 
τις αποφάσεις περί αυτού όπως δημοσιεύθηκαν στο ΦΕΚ 
268/Β/14.4.94. 

Την ανάγκη απογραφής, καταγραφής και δημιουργίας 
τεχνικών προδιαγραφών και όρων λειτουργίας των ενοι- 
κιαζομένων δωματίων και ενοικιαζομένων επιπλωμένων 
διαμερισμάτων σύμφωνα σε συνδυασμό με τους όρους 
πυρασφάλειας και περιβαλλοντικών μελετών και προσδιο¬ 


ρισμού των περιοχών τουριστικής ανάπτυξης, 
α. Την εισήγηση της Υπηρεσίας, αποφασίζουμε: 

1. Αναστέλουμε την χορήγηση ειδικού σήματος λει¬ 
τουργίας σε νέες εγκαταστάσεις ή μετατροπή κατοικιών 
για ενοικιαζόμενα δωμάτια και ενοικιαζόμενα επιπλωμένα 
διαμερίσματα από 5.1.95 και μέχρι περάτωσης των διαδι¬ 
κασιών του Ν. 2160/93 περί ειδικού σήματος απογραφής 
- καταγραφής προδιαγραφών, όρων λειτουργίας και χαρα¬ 
κτηρισμού των περιοχών τουριστικής ανάπτυξης κ.λπ. 
όπως και στο σκεπτικό αναγράφονται. 

2. Καλούμε το Υ.ΠΕ.ΧΩ.Δ.Ε. και τις αρμόδιες υπηρε¬ 
σίες Πολεοδομίας όπως κατά την υποβολή των σχεδίων 
οικοδομικής αδείας να ενημερώνουν τους ενδιαφερόμε- 
νους περί των ανωτέρω για συμμόρφωση. 

3. Η απόφαση αυτή δεν συνεπάγεται δημοσιονομική 
επιβάρυνση. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1994 

Ο ΥΠΟΥΡΓΟΣ 

ΔΙΟΝ. ΛΙΒΑΝΟΣ 
-♦- 

Αριθ. 532417 (7) 

Συμπλήρωση για ρύθμιση της οικονομικής επιβάρυνσης 
μετατροπής κοινοχρήστων ή βοηθητικών χώρων τουρι¬ 
στικών καταλυμμάτων. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Το Ν. 1624/51 περί ΕΟΤ όπως ισχύει σήμερα. 

2. Τον ΑΝ 431/37 και 1108/38 και τα διατάγματα που 
εκδόθηκαν κατ’ εξουσιοδότηση αυτών. 

3. Το Νόμο περί Υπουργείου Τουρισμού και τα εκδοθέ- 
ντα Π/ΤΑ. 

4. Την Απόφαση 547/11.4.94 του Υπουργείου Τουρι¬ 
σμού που δημοσιεύθηκε στο ΦΕΚ 268/Β/14.4.94 με την 
οποία κατ’ εξουσιοδότηση του Ν. 2160/93 καθιερώθηκαν 
οικονομικές επιβαρύνσεις για μετατροπές βοηθητικών 
χώρων κ.λπ. σε δωμάτια κ.λπ. 

5. Την ανάγκη συμπλήρωσης της απόφασης αυτής για 
ρύθμιση σε δόσεις των ποσών της οικονομικής επιβάρυν¬ 
σης. 

6. Την εισήγηση της Υπηρεσίας, αποφασίζουμε: 
Συμπληρώνουμε την πόφασή μας 547/1.4.94 ΦΕΚ 

268/Β/14.4.94 και ορίζουμε ρυθμίζοντας το ποσό της οι¬ 
κονομικής επιβάρυνσης που προκύπτει για τις μετατρο¬ 
πές κοινοχρήστων ή βοηθητικών χώρων σε δωμάτια κ.λπ. 
των καταλυμάτων σε 4 τέσσερεις ισόποσες δόσεις ως κα¬ 
τωτέρω. 

1 η Δόση μέχρι 30. 9.1994 
2η Δόση μέχρι 31.12.1994 
3η Δόση μέχρι 31. 3.1995 
4η Δόση μέχρι 30. 6.1995 

Για να ισχύσει η παραπάνω ρύθμιση πρέπει, οι ενδιαφε¬ 
ρόμενοι να υποβάλουν αίτηση χορήγησης του ειδικού σή¬ 
ματος οπωσδήποτε με την απόδειξη της πρώτης δόσης 
μέχρι 30.9.1994. 

Διευκρινίζεται επίσης συμπληρώνοντας την απόφαση 
569230/14.4.94 του Γ.Γ.ΕΟΤ ότι οι επιχειρηματίες Ενοι- 
κιαζομένων Επιπλωμένων διαμερισμάτων εφόσον είχαν 

αποκτήσει άδεια ασκήσεως επιτηδεύματος μέχρι 31.8.93 
η είχαν κάποια άδεια από τον ΕΟΤ λαμβάνουν το ειδικό 
σήμα μέχρι 15 δωμάτια και η προσμέτρηση για τις επιβα¬ 
ρύνσεις ορίζεται αθροιστικά από τα 15 δωμάτια και άνω. 

Στην παράγραφο αυτή ως προς τις επιβαρύνσεις δεν 
συμπεριλαμβάνονται τα εντός κορεσμένων περιοχών 
Ενοικιαζόμενα επιπλωμένα διαμ/τα για τα οποία ισχύει η 
530269/30.4.94 απόφαση του Γ.Γ. ΕΟΤ. 

Κατά τα λοιπά και χωρία καμμία άλλη διευκρίνηση ή ερ¬ 
μηνεία ισχύει ως έχει η 547/11.4.94 απόφασή μας. 

Η απόφαση αυτή δεν συνεπάγεται δημοσιοοικονομική 
επιβάρυνση. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 5 Αυγούστου 1994 

Ο ΥΠΟΥΡΓΟΣ 

ΔΙΟΝ. ΛΙΒΑΝΟΣ 

-♦- 

Αριθ. 532415 (8) 

Συμπλήρωση απόφασης Καθορισμού Παραβόλων υπέρ 

ΕΟΤ για την θεώρηση τιμών (τιμοκαταλόγων) τουριστι¬ 
κών καταλυμάτων. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 
Έχοντας υπόψη: 

α) Τις διατάξεις του Α.Ν. 1565/50 περί συστάσεως του 
ΕΟΤ, όπως κυρώθηκε με το Ν. 1624/51 και τροποποιή¬ 
θηκε με το Ν.Δ. 4100/60. 

β) Το Ν.Δ/γμα 201/74. 

γ) Τις διατάξεις του άρθρου 12 του ΑΝ 431 /37. 

δ) Την αριθ. 83394/17.10.70 Υπουργική Απόφαση περί 
καθορισμού ύψους δαπάνης εκάστου υπό του ΕΟΤ διε- 
νεργούμενου ελέγχου σχεδίων που δημοσιεύθηκε στο 
ΦΕΚ 732/Β/19.10.70. 

ε) Την αριθ. 516533/Ειδ. Αριθ. 141/7.5.81 απόφαση 
περί αναμορφώσεως του ύψους δαπάνης κάθε ελέγχου 
σχεδίων που διενεργείται από τον ΕΟΤ και η οποία δημο¬ 
σιεύθηκε στο ΦΕΚ 175/Β/13.7.81. 

στ) Τα άρθρα 3 και 5 του Ν. 2160/93 (ΦΕΚ 118/Α/93) 
περί τροποποιήσεως της Νομοθεσίας ΕΟΤ και άλλες δια¬ 
τάξεις. 

ζ) Την απόφαση 530267/5.4.94 ΦΕΚ 268/Β/14.4.94 
του Γ.Γ.ΕΟΤ με την οποία καθορίστηκε στην παράγραφο 
3 το ύψος των παραβόλων για τη θεώρηση τιμών (τιμοκα¬ 
ταλόγων) που ισχύει για κάθε χρόνο. 

η) Την αίτηση των φορέων περί επαναπροσδιορισμού 
της τιμής αυτού του παραβόλου όπως σ’ αυτήν καθορίζε¬ 
ται. 

θ) Την εισήγηση της Υπηρεσίας, αποφασίζουμε: 

Συμπληρώνουμε την απόφασή μας 530267/5.4.94 
ΦΕΚ 268/Β/14.4.94 και προσθέτουμε ότι το ύψος της 
αξίας του συνολικού παραβόλου. 

Δεν θα είναι: 

α. Κατώτερο της Αξίας των 75 δωματίων από τα 1 - 75 
δωμάτια. 

β. Κατώτερο της Αξίας των 150 δωματίων από τα 76- 
. 150. 


γ. Κατώτερο της Αξίας των 200 δωματίων από τα 151 
και άνω. 

Η απόφαση αυτή δεν συνεπάγεται δημοσιοοικονομική 
επιβάρυνση. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 5 Αυγούστου 1994 
Ο Γ ενικός Γ ραμματέας 
Ε. ΓΙΑΝΝΑΚΟΥΛΙΑΣ 
- 4 - 

Αριθ. Δ17α/02/59/Φ.2.5 (9) 

Τροποποίηση της απόφασης συγκρότησης του τμήματος 

Κατασκευών του Συμβουλίου Δημοσίων Έργων 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 29 και 30 του Π.Δ. 69/1988 
«Οργανισμός της Γ ενικής Γ ραμματείας Δημοσίων Έργων» 
(Α’ 28). 

2. Τις διατάξεις του άρθρου 5 της κοινής απόφασης 
αριθμ. 80855/5436/6.8.92 των Υπουργών Προεδρίας της 
Κυβέρνησης, ΠΕΧΩΔΕ και του Υφυπουργού ΠΕΧΩΔΕ, 
«Περιορισμός Συλλογικών Οργάνων του Υπουργείου Περι¬ 
βάλλοντος, Χωροταξίας Λαι Δημοσίων Έργων» (573 Β'). 

3. Την απόφαση αρ. ΥΠ 123/94 του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Περιβάλλοντος, Χωροταξίας και Δημοσίων Έργων, Κων¬ 
σταντίνου Γείτονα» (Β' 550/15.7.94). 

4. Την απόφασή μας αρ. Δ17α/01/9/Φ.2.5/19.1.94 
«Συγκρότηση του τμήματος Κατασκευών του Συμβουλίου 
Δημοσίων Έργων» (Β' 31). 

5. Το γεγονός ότι την 10.5.94 αποχώρησε από την υπη¬ 
ρεσία ο θωμάς Αναστασίου, ο οποίος είχε οριστεί με την 
ανωτέρω απόφασή μας μέλος και Πρόεδρος του Τμήμα¬ 
τος Κατασκευών του Συμβουλίου Δημοσίων Έργων, απο¬ 
φασίζουμε: 

Τροποποιούμε την απόφασή μας αρ. Δ17α/01/9/ 
Φ.2.5/19.1.94, με την οποία συγκροτήθηκε το Τμήμα Κα¬ 
τασκευών του Συμβουλίου Δημοσίων Έργων και ορίζουμε 
τακτικό μέλος και Πρόεδρο του Τμήματος αυτού, σε αντι¬ 
κατάσταση του θωμά Αναστασίου τον Αιγ'ιδη Ιωσήφ υπάλ¬ 
ληλο του κλάδου ΠΕ Πολιτικών Μηχ/κών με βαθμό Α' στη 
Γενική Γραμματεία Δημοσίων Έργων του ΥΠΕΧΩΔΕ, με 
αναπληρωτή αυτού ως μέλος τον Γεώργιο Τσακίτη υπάλ¬ 
ληλο του κλάδου ΠΕ Πολιτικών Μηχανικών με βαθμό Α' 
στην ίδια Γ.Γ.Δ.Ε. 

Ορίζουμε αναπληρωτή Προέδρου τον «λήμη Σφαέλλο, 
υπάλληλο του κλάδου ΠΕ Πολ. Μηχανικών με βαθμό Α' της 
ΓΓΔΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 


Κ. ΓΕΙΤΟΝΑΣ 

Αριθ. ΕΣ/18646 (10) 

Τροποποίηση της συστατικής πράξης του Νομικού Προ¬ 
σώπου του Δήμου Σερρών «1η Σχολική Επιτροπή των 
' συστεγαζόμενων σχολικών μονάδων 1ου Γυμνασίου - 
ίου Λυκείου». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις: 

α) του άρθρου 187 του Δ.Κ.Κ. (Π.Δ. 323/89). 
β) του άρθρου 5 του Ν. 1894/90 όπως συμπληρώθηκε 
με τις όμοιες του άρθρου 31 του Ν. 2009/92. 
γ) του άρθρου 11 του Ν. 2130/1993. 
δ) του άρθρου 29Α του Ν. 1558/85 όπως προστέθηκαν 
με το άρθρο 27 του Ν. 2081 /1992. 

2. Την αριθ. ΕΣ/22601/2.10.1990 απόφασή μας «Πα¬ 
ροχή εξουσίας υπογραφής με εντολή Νομάρχη στους 
Προϊσταμένους της Δ/νσης Εσωτερικών και των τμημάτων 
αυτής». 

3. Την αριθ. ΕΣ/7309/17.7.1989 απόφασή μας (ΦΕΚ 
609/τ.Β'/1989) με την οποία συστήθηκε στο Δήμο Σερ¬ 
ρών ίδιο νομικό πρόσωπο με την επωνυμία «1η Σχολική 
Επιτροπή των συστεγαζομένων σχολικών μονάδων 1ου 
Γυμνασίου - 1 ου Λυκείου» όπως τροποποιήθηκε μεταγε¬ 
νέστερα με την αριθ. ΕΣ/31247/90/7.2.1991 (ΦΕΚ 95/ 
τ.Β/27.2.1991) όμοια. 

4. Την αριθ. 633/1993 απόφαση του Δ.Σ. Σερρών με 
την οποία τροποποιούνται οι αριθ. 322/1989 και 968/ 
1991 όμοιες αυτού με σκοπό να προσαρμοσθεί η συστα¬ 
τική πράξη του παραπάνω νομικού προσώπου στις διατά¬ 
ξεις τις παρ. 1 του άρθρου 11 του Ν. 2130/93, αποφασί¬ 
ζουμε: 

α. Αντικαθιστούμε στην αριθ. ΕΣ/7309/17.7.1989 
(ΦΕΚ 609/τ.Β71989) απόφασή μας τις παραγράφους 2,3 
και 4 ως εξής: 

2. Σκοπός του Νομικού προσώπου είναι: 

- η διαχείριση των πιστώσεων που του διατίθενται για 
την κάλυψη των δαπανών λειτουργίας (θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λπ.). 

- η αμοιβή καθαριστριών 

- η εκτέλεση έργων για την επισκευή συντήρηση και του 
κάθε είδους εξοπλισμού του σχολείου. 

- η εισήγηση προς τη Δ/νση Α/μιας ή Β/μιας Εκπ/σης 
για τον εφοδιασμό από τον Οργανισμό Σχολικών Κτιρίων 
του σχολείου με έπιπλα και εξοπλιστικά είδη και από το 
Υπουργείο Εθνικής Παιδείας και θρησκευμάτων με βιβλία 
για την σχολική βιβλιοθήκη. 

- η διαχείριση των εσόδων από την ενδεχόμενη εκμε¬ 
τάλλευση, του σχολικού κυλικείου καθώς και η λήψη κάθε 
άλλου μέτρου που κρίνεται αναγκαίο για την στήριξη της 
διοικητικής λειτουργίας της σχολικής μονάδας. 

3. Το νομικό πρόσωπο διοικείται από το διοικητικό συμ¬ 
βούλιο που αποτελείται από εννέα (9) μέλη τα οποία μαζί 
με τους αναπληρωτές τους ορίζονται από το δημοτικό 
συμβούλιο. 

Προέδρος του διοικητικού συμβουλίου είναι ο δήμαρχος 
ή άλλος μέλος του διοικητικού συμβουλίου, αιρετό ή μη, 
που ορίζεται από τον δήμαρχο. 

Τα άλλα μέλη του διοικητικού συμβουλίου είναι: 
α) Ένας (1) δημοτικός σύμβουλος, 
β) Οι Δ/ντές (2) του 1 ου Γ υμνασίου και 1 ου Λυκείου, 
γ) Οι εκπρόσωποι (2) των συλλόγων γονέων του 1 ου Γυ¬ 


μνασίου και 1 ου Λυκείου, εφ’ όσον υπάρχουν τέτοιοι σύλ¬ 
λογοι και σε διαφορετική περίπτωση δημότες ή κάτοικοι 
που έχουν ανάλογη επαγγελματική ή κοινωνική δράση ή 
ειδικές γνώσεις. 

δ) Ένας δημότης ή κάτοικος που έχει ανάλογη επαγγελ¬ 
ματική ή κοινωνική δράση ή ειδικές γνώσεις και 

ε) Οι εκπρόσωποι (2) των μαθητικών κοινοτήτων του 
1 ου Γ υμνασίου και 1 ου Λυκείου. 

4. Η θητεία των μελών του διοικητικού συμβουλίου ακο¬ 
λουθεί τη δημοτική και κοινοτική περίοδο και λήγει πά¬ 
ντοτε με την εγκατάσταση του νέου διοικητικού συμβου¬ 
λίου. 

β. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Δήμου Σερ¬ 
ρών. 

γ. Κατά τα λοιπά ισχύει η αριθ. ΕΣ/7309/1989 απόφασή 
μας. Η αριθ. ΕΣ/31247/1990/7.2.1991 απόφασή μας κα- 
ταργείται. 

Η παρούσα να δημοσιευθεί στην Εφημερίδα της Κυβερ- 
νήσεως. 

Σέρρες, 11 Αυγούστου 1994 

Με εντολή Νομάρχη 
Η Δ/ντρια 
Δ. ΤΣΑΠΝΙΔΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο ΦΕΚ 569/τΒ /22.7.94 στο οποίο δημοσιεύτηκε η 
οικ. 68308/1325/18.7.94 απόφαση του Υπουργού ΠΕ- 
ΧΩΔΕ για την «Ανασυγκρότηση Κεντρικού Συμβουλίου 
Χωροταξίας, Οικισμού και Περιβάλλοντος» διορθώνεται το 
όνομα της Γραμματέως του Συμβουλίου από το εσφαλ¬ 
μένο «...Αγγελική Φλώρου» στο ορθό «...Βασιλική Φλώ¬ 
ρου» καθώς και ημερομηνία υπογραφής της Απόφασης 
από τον Υπουργό ΠΕΧΩΔΕ από την εσφαλμένη «18.7.93» 
στην ορθή «18.7.94». 

(Από το Υπουργείο ΠΕΧΩΔΕ) 
-♦- 

( 12 ) 

Στην απόφαση Νομάρχη Σάμου «Συγκρότηση Διοικητι¬ 
κής Επιτροπής Στρατιωτικών Επιτάξεων έτους 1994» 
γίνεται η παρακάτω διόρθωση. Αντί του εσφαλμένου 
Απόφαση Νομάρχη Σάμου 8059/1993 (ΦΕΚ 68/ 
3.2.94 τ.Β) όπως διορθώθηκε με το έγγραφο Νομάρχη 
Σάμου 1017/194 (ΦΕΚ 174/17.3.94 τ.β.) «Χρέη γραμ- 
μαέα Δ.Ε.Σ.Ε. θα εκτελεί ο Ανδρέας Κατσίλης υπάλλη¬ 
λος Δ/νσης Γεωργίας του κλάδου Π.Ε. - διοικητικού με 
βαθμό τμηματάρχη Α' αναπληρούμενο από τον Εμμα¬ 
νουήλ Σκλάβο υπάλληλο του Γ ραφείου Στατιστικής του 
κλάδου Δ.Ε. διοικητικού με βαθμό Γραφέα Α'» τίθεται 
το ορθό Απόφαση Νομάρχη Σάμου 8059/1993 «Συ¬ 
γκρότηση Διοικητικής Επιτροπής Στρατιωτικών Επιτά¬ 
ξεων έτους 1994» «Χρέη γραμματέα Δ.Ε.Σ.Ε. θα εκτε¬ 
λεί η Άννα - Μαρία Φωτίου Κωνσταντάκη, του κλάδου 
Π.Ε. με βαθμό Α', υπάλληλος Δ/νσης Γεωργίας Νομού 
Σάμου αναπληρούμενη από την Ερμιόνη Πέτρου - 
Γκόλφη του κλάδου Π.Ε. με βαθμό Α' υπάλληλο της 
ίδιας Δ/νσης. 

(Από τη Νομαρχία Σάμου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




